જો કે આ તમામમાં છેલ્લે ભાજપે ડમી ઉમેદવાર તરીકે કિરીટસિંહ રાણાને ફોર્મ ભરાવતા રાજકારણ ગરમાયું હતું. આ પછી નાયબ મુખ્યપ્રધાન નીતિનભાઇ પટેલે પ્રેસવાર્તા કરીને કહ્યું હતું કે "આ ઉમેદવારોની પસંદગીમાં કોંગ્રેસની આંતરિક જૂથબંધીને કારણે તેમના પક્ષમાં મોટો અસંતોષ ઉભો થયો છે. કોંગ્રેસ તરફથી 2 ઉમેદવાર સાથે અપક્ષ ઉમેદવાર પી.કે. વાલેરાએ પણ ફોર્મ પક્ષમાં ભારે અસંતોષ છે તે બહાર આવ્યું છે. આ અપક્ષના ફોર્મના કારણે કોંગ્રેસમાં ક્રોસ વોટિંગ બળવો થાય એવી શક્યતા છે જેને ધ્યાનમાં રાખી કિરીટસિંહ રાણાનું ફોર્મ અમે પણ ભરાવ્યું છે" આમ 4 ઉમેદવારો માટે ગુજરાતમાંથી જ 6 ઉમેદવારોએ ફોર્મ ભર્યું છે. સાથે જ જો ક્રોસ વોટિંગ થાય તો ભાજપને લાભ મળે તેવી તૈયારી ભાજપ દ્વારા કરવામાં આવી છે.